Debiu a la suya atmosfera clara, a o gran numero de nueitz estreladas y a la relativament poca contaminación luminica, l'Observatorio Universitario de Mount John se troba situau en un chicot tozal a o norte d'ista localidat y a o sud d'o chicot laco Alexandrina. Orichinalment establiu por a Universidat de Pennsylvania (que buscaba un puesto d'observación en o hemisferio sud), actualment ye propiedat d'a Universidat de Canterbury. De 1969 a 1982, as Fuerzas Aerias d'os Estaus Unius teneban una estación de seguimiento de satelites chunto a dito observatorio. En chunio de 2012, un aria de 430.000 ha arredol de Tekapo fue declarada como Reserva Internacional de Ciel Estrelau d'Aoraki Mackenzie por a International Dark-Sky Association, una d'as quatre que existen en tot o mundo.